Likumprojekts

**Grozījumi Dzelzceļa likumā**

Izdarīt [Dzelzceļa likumā](https://likumi.lv/ta/id/47774-dzelzcela-likums) (Latvijas Republikas Saeimas un Ministru Kabineta Ziņotājs, 1998, 9. nr.; 1999, 5., 23. nr.; 2001, 1. nr.; 2003, 6., 10., 23. nr.; 2004, 8. nr.; 2005, 21. nr.; 2006, 1. nr.; 2007, 13., 15. nr.; 2008, 15., 16. nr.; 2009, 12., 20. nr.; Latvijas Vēstnesis, 2009, 193. nr.; 2010, 86., 106., 162., 205. nr.; 2011, 65. nr.; 2013, 51., 188., 232. nr.; 2014, 189., 214. nr.; 2016, 48. nr.; 2017, 253. nr.; 2018, 225. nr.; 2019, 123., 235. nr.; 2020., 40. nr.) šādus grozījumus:

1. Aizstāt 10. panta otrās daļas 2. punktā vārdu “iznomāšanas” ar vārdiem “nodošanas atlīdzības lietošanā”.
2. Izteikt 15. panta otro daļu šādā redakcijā:

“(2) Šā likuma [6. pantā](https://likumi.lv/ta/id/47774#p6) minētais valsts publiskās lietošanas dzelzceļa infrastruktūras pārvaldītājs tam valdījumā nodoto valstij piederošo vai piekrītošo zemi (šā panta pirmā daļa) var nodot lietošanā vai apgrūtināt ar servitūtiem ēku, būvju, virszemes vai pazemes komunikāciju celtniecībai vai citas saimnieciskās darbības veikšanai un piešķirt apbūves tiesības uz valstij piederošo zemi publiskas personas neapbūvēta zemesgabala apbūves tiesības piešķiršanas kārtību regulējošajos normatīvajos aktos noteiktajā kārtībā. Šajos gadījumos valsts publiskās dzelzceļa infrastruktūras pārvaldītājs rīkojas valsts vārdā. Lēmumu par apbūves tiesības piešķiršanu pieņem Satiksmes ministrija. Ministru kabinets izdod noteikumus par šajā daļā minētās valstij piederošās vai piekrītošās zemes nodošanu lietošanā vai apgrūtināšanu ar servitūtiem ēku, būvju, virszemes vai pazemes komunikāciju celtniecībai vai citas saimnieciskas darbības veikšanai ”.

1. Papildināt 18. pantu ar 1.1 daļu šādā redakcijā:

“(1.1) Jauna dzelzceļa infrastruktūras objekta būvniecības (ierīkošanas) gadījumā objekta īpašniekam vai valdītājam ir pienākums attiecīgā objekta būvniecības (ierīkošanas) nosacījumus saskaņot ar zemes īpašnieku vai tiesisko valdītāju, uz kura nekustamo īpašumu attiecas dzelzceļa aizsargjoslas, kā arī tiesības saskaņošanas procedūru aizstāt ar zemes īpašnieka vai tiesiskā valdītāja informēšanu gadījumos, ja dzelzceļa infrastruktūras objektam noteikts nacionālo interešu objekta statuss”.

Iesniedzējs: satiksmes ministrs T. Linkaits

Vīza: valsts sekretāre I. Stepanova